Publication: Magyar Közlöny
Issue: MK-2001-66 (Year: 2001, Number: 66)
Era: 1990-2004
Section: aláírt Megállapodás kihirdetéséről szóló 1994. évi XI. törvény 3. §-ában kapott felhatalmazás alapján — a Magyar
Paragraph Index: 579

8. Ezt a Megállapodást a Felek saját eljárásaikkal összhangban hagyják jóvá. E Megállapodás 2001. január 1-jén lép hatályba. Hatályát azon a napon veszti, amikor az Európai Megállapodás borokra és szeszes italokra vonatkozó kiegészítő Jegyzőkönyve hatályba lép. Hálás lennék, ha megerősítené, hogy Kormánya egyetért e levél tartalmával. Fogadja, Uram, legmagasabb nagyrabecsülésem kifejezését. J. M. Silva Rodrigquez s. k., a Közösség nevében B) A Magyar Köztársaság levele Brüsszel, 2001. március 22. Uram! Van szerencsém igazolni a mai napon kelt levelének vételét, amelynek a szövege a következő: »Uram! Van szerencsém hivatkozni a bizonyos borokra érvényes vámkontingensek kölcsönös felállításának témájában a Magyar Köztársaság és az Európai Közösség közötti levélváltás formájában 1993. november 29-én kötött Megállapodásra, továbbá az Európai Közösség és a Magyar Köztársaság között folytatott tárgyalásokra, amelyek a borokra és a szeszes italokra kiterjedő, az Európai Megállapodást kiegészítő Jegyzőkönyv megkötésére irányultak. Ezennel megerősítem, hogy a tárgyalásokat követően és az Európai Megállapodást kiegészítő Jegyzőkönyv elfogadási eljárásától és hatálybaléptetésétől függően, továbbá annak érdekében, hogy a bizonyos borokra és szeszes italokra vonatkozó új kétoldalú kereskedelmi kedvezményekről folytatott tárgyalások eredményeit 2001. január 1-jétől alkalmazzák, az Európai Közösség és a Magyar Köztársaság megállapodott a következőkben:

Source: https://magyarkozlony.hu/hivatalos-lapok/fe6b0a51f2a0007b0026fa1f19d8503bfc63bbc6/dokumentumok/911a3e5f57527769ed04dc338e59f5ba1def48f1/letoltes